विशेष प्रकृतिको उद्योग वा सेवा सम्वन्धि क्षेत्रमा काम गर्ने श्रमिकहरुको सम्वन्धमा परिच्छेद १३ मा व्यवस्था गरिएकोछ, खास गरि चिया बगानमा काम गर्ने श्रमिक हरु यस्तै निर्माण क्षेत्र अन्तरगत भवन, सडक, पुल, नहर, सुरुङ्ग , जलमार्ग, रेलमार्ग निर्माणाधिन विद्युत गृह, दुर संचार, क्षेत्रमा कार्यरत निर्माण श्रमिकहरुका लागि उनीहरुको तलब सुविधा पारिश्रमिकको निर्धारण सम्वन्धित तहको टे«ड युनियन र निर्माण व्यवस्थायी संघको वीचको सहमती बाट गर्नुपर्ने व्यवस्था गरिएको छ। यसैगरि विदेशमा दर्ता भई नेपालमा व्यवसाय संचालन गरि रहेका विदेशी प्रतिष्ठानले श्रमिक संग भएको सम्झौता उल्लघंन गरेमा श्रमिकले ऐन बमोजिम श्रम कार्यालय वा श्रम अदालतमा उजुरी गर्न पाउने नयाँ व्यवस्था उल्लेख छ।
